Feliratkozás a Járvány hírlevélre Minden hétköznap elküldjük, amit a járványról tudni érdemes. Iratkozz fel, és vigyázzunk egymásra!

Németh Szilárd Fidesz-alelnök, a Honvédelmi Minisztérium parlamenti államtitkára arról számolt be a Facebookon, hogy az újrahasznosítás jegyében 1 hetes milánói makaróniból készített ételt.

A hűtőn valóban fideszes matricák és Orbán Viktor képe látható. Fotó: Németh Szilárd/Facebook

A Fidesz egyik legnagyobb gurmanja el is árulta a receptet:

„A mai vacsora - rakott tészta - jórészt maradékból készült. Mindig figyeltünk arra, hogy ételt ne dobjunk ki, a még jó illatú, egészséges maradékokat átalakítottuk, ami már kicsit kétes volt azt Buksi és Mici pusztította el. Most, ezekben a kockázatos és nehéz időkben különösen is így járunk el. Egyhetes, hűtőben, zárt dobozokban tárolt milánói - külön a szósz és a külön a tészta - felturbózva frissen főtt tésztával is, kolbászzsírral, borsóval, házi paradicsomszósszal, egy egész fej zúzott fokhagymával - a népi gyógyászatban vírusölő és immunerősítő - és »csontegyszerű« reszelt trappistával. Előmelegített sütőben 180 fokon 30 perc. Mézes-áfonyás-gyömbéres-hecsedlis zöld tea dukál hozzá.”